Може да се отложи и връчването на "Оскар" | Вестник "ДУМА"
27 Май 2020сряда12:00 ч.
Може да се отложи и връчването на "Оскар"
Следващата церемония по раздаването на наградите "Оскар" може да бъде отложена заради влиянието на пандемията върху киноиндустрията, предупреди специализираната медия "Варайъти", цитирана от "Франс прес".
Засега гала вечерта, следена в цял свят, остава официално насрочена за 28 февруари 2021 г. Но тъй като американските кина са затворени от над два месеца, снимачните площадки са пусти и цялата верига за филмови продукции е извадена от строя, Академията бе принудена да преразгледа правилата си.
Миналия месец от там смекчиха изискванията си, за да позволят на филми, които няма да могат да излязат на голям екран тази година, все пак да имат шанс да участват в състезанието за "Оскар".